Տարօրինակություն (ֆիզիկա)

Տարօրինակություն, ուժեղ փոխազդող տարրական մասնիկները (հադրոնները) բնութագրող ադիտիվ քվանտային թվերից մեկը։ Նշանակվում է S տառով ( - տարօրինակ)։ Յուրաքանչյուր հադրոնի վերագրվում է տարօրինակության որոշակի ամբողջ արժեք։ Մասնիկի և համապատասխան հակամասնիկի S-երը համընկնում են մեծությամբ և տարբերվում նշանով։ Զրոյից տարբեր S ունեցող հադրոնները կոչվում են տարօրինակ մասնիկներ։ Ուժեղ փոխազդեցություններին չմասնակցող մասնիկներին (ֆոտոններ, լեպտոններ) վերագրվում է S=0 արժեք։ S-ի առավելագույն արժեքը, որ դիտվել է փորձով, հավասար է 3-ի (Q- և Q-հիպերոնների S)։ Չի բացառված, սակայն, որ գոյություն ունեն տարօրինակության ավելի մեծ արժեք ունեցող հադրոններ։

Տարօրինակության պահպանման օրենք 
Ուժեղ և էլեկտրամագնիսական փոխազդեցություններով պայմանավորված պրոցեսներում տարօրինակությունը պահպանվում է, այսինքն՝ սկզբնական մասնիկների S-երի գումարը հավասար է փոխազդեցությունից ծնված մասնիկների գումարային S-ին։ Տարօրինակությունը կարող է չպահպանվել թույլ փոխազդեցություններով պայմանավորված պրոցեսներում (մասնավորապես, տրոհման պրոցեսներում)։

Տես նաև 
Տարօրինակ մասնիկներ

Տարրական մասնիկների ֆիզիկա
Քվանտային թվեր
Պահպանման օրենքներ
Ֆիզիկայի հասկացություններ